Euroopa Liidu Teataja L 094 , 14/04/2000 Lk 0031 - 0032



Komisjoni direktiiv 2000/19/EÜ 13. aprill 2000, millega kohandatakse tehnika arenguga nõukogu direktiivi 86/298/EMÜ kitsarööpmeliste põllu- ja metsamajanduslike ratastraktorite tagaossa paigaldatavate ümbermineku kaitsekonstruktsioonide kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] mida on viimati muudetud Euroopa Parlamendi ja nõukogu direktiiviga 2000/2/EÜ, [2] eriti selle artiklit 11, võttes arvesse nõukogu 26. mai 1986. aasta direktiivi 86/298/EMÜ kitsarööpmeliste põllu- ja metsamajanduslike ratastraktorite tagaossa paigaldatavaid ümbermineku kaitsekonstruktsioone käsitlevate liikmesriikide õigusaktide ühtlustamise kohta, [3] mida on viimati muudetud Austria, Soome ja Rootsi ühinemisaktiga, eriti selle artiklit 12, ning arvestades järgmist: (1) Ohutuse tõstmiseks on vajalik täpsustada kitsarööpmeliste põllu- ja metsamajanduslike ratastraktorite tagaossa paigaldatavate ümbermineku kaitsekonstruktsioonide katsetamise meetodeid, võttes arvesse konstruktsioonide mitmekesist valikut. (2) Kaitsekonstruktsioonide katsetamise meetodeid tuleks ühtlustada meetoditega, mis on määratletud Majanduskoostöö ja Arengu Organisatsiooni (OECD) eeskirjas 7 põllumajandustraktorite kaitseseadiste ametliku katsetamise kohta. (3) Seepärast tuleks direktiivi 86/298/EMÜ vastavalt muuta. (4) Käesoleva direktiiviga ettenähtud meetmed on kooskõlas direktiivi 74/150/EMÜ artikli 12 alusel asutatud tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 86/298/EMÜ I–VI lisa muudetakse käesoleva direktiivi lisa kohaselt. Artikkel 2 1. Liikmesriigid ei tohi alates 1. juulist 2001: - keelduda traktoritüübile EÜ tüübikinnituse andmisest või direktiivi 74/150/EMÜ artikli 10 lõike 1 kolmandas taandes nimetatud dokumendi väljastamisest või siseriikliku tüübikinnituse andmisest, või - keelata traktorite esmakordset kasutuselevõttu, kui nimetatud traktorid vastavad direktiivi 86/298/EMÜ, mida on muudetud käesoleva direktiiviga, nõuetele. 2. Alates 1. jaanuarist 2002 liikmesriigid: - ei tohi enam traktoritüübile välja anda direktiivi 74/150/EMÜ artikli 10 punkti 1 kolmandas taandes ettenähtud dokumenti, kui kõnealune traktoritüüp ei vasta direktiivi 86/298/EMÜ, mida on muudetud käesoleva direktiiviga, nõuetele, - võivad keelduda traktoritüübile siseriikliku tüübikinnituse andmisest, kui traktor ei vasta käesoleva direktiiviga muudetud direktiivi 86/298/EMÜ nõuetele. Artikkel 3 1. Liikmesriigid jõustavad käesoleva direktiivi sätete täitmiseks vajalikud õigus- ja haldusnormid hiljemalt 30. juuniks 2001. Liikmesriigid teatavad nendest viivitamatult komisjonile. Kui liikmesriigid võtavad nimetatud normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi määravad liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate siseriiklike õigusnormide põhisätted. Artikkel 4 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 13. aprill 2000 Komisjoni nimel komisjoni liige Erkki Liikanen [1] EÜT L 84, 28.3.1974, lk 10. [2] EÜT L 21, 26.1.2000, lk 23. [3] EÜT L 186, 8.7.1986, lk 26. -------------------------------------------------- LISA 1.2.3.4. Direktiivi 86/298/EMÜ I–VI lisa muudetakse järgmiselt. I lisa punkt 1 asendatakse järgmisega: "1. Kohaldatakse OECD eeskirja 7 punkti 1 nõudeid (otsus C(87) 53, viimane versioon 24. novembrist 1987, viimati muudetud 3. märtsil 1999), välja arvatud punkt 1.1." II lisa asendatakse järgmisega: " II LISA TEHNILISED NÕUDED Kitsarööpmeliste põllu- ja metsamajanduslike ratastraktorite tagaossa paigaldatavate ümbermineku kaitsekonstruktsioonide EÜ-tüübikinnituse tehnilised nõuded vastavad OECD eeskirja 7 punktile 3 (otsus C(87) 53, viimane versioon 24. novembrist 1987, viimati muudetud 3. märtsil 1999). Nimetatud tehnilisi nõudeid ei kohaldata punkti 3 nendele osadele, mis käsitlevad katsearuannet, väiksemaid ümberehitusi ja identifitseerimist. " III, IV ja V lisa jäetakse välja. VI lisa esimene taane asendatakse järgmisega: "— ristkülik, mille sees on väike e-täht, millele järgneb osa tüübikinnituse andnud liikmesriigi eraldusnumber: 1 — Saksamaa, 2 — Prantsusmaa, 3 — Itaalia, 4 — Madalmaad, 5 — Rootsi, 6 — Belgia, 9 — Hispaania, 11 — Suurbritannia, 12 — Austria, 13 — Luksemburg, 17 — Soome, 18 — Taani, 21 — Portugal, 23 — Kreeka, 24 — Iirimaa". --------------------------------------------------